Sebastian Swane
Sebastian Swane, f. 1956, dansk basbaryton, uddannet på Musikkonservatoriet i København og Royal College of Music Opera School i London hos bl.a. Peter Pears. Sebastian Swane har virket som koncert- og operasolist i udlandet, bl.a. ved operaen i Sydney (1983-86), hvor han debuterede som Dr. Mirakel i Jacques Offenbachs opera Hoffmanns eventyr med Joan Sutherland som Antonia.
Sebastian Swane blev cand.med. i 1997 og speciallæge i psykiatri i 2005. Han holder jævnligt foredrag omhandlende psykologisk/psykiatrisk fortolkning af opera og klassisk musik.